CELEX: 31991R2155
Language: mt
Date: 1991-06-20
Title: Ir-Regolament tal-Kunsill (KEE) Nru 2155/91 ta' l-20 ta' Ġunju 1991 li jistipula dispożizzjonijiet għall-applikar ta' l-Artikoli 37, 39 u 40 tal-Ftehim bejn il-Komunità Ekonomika Ewropea u l-Konfederazzjoni Svizzera dwar l-assigurazzjoni diretta għajr l-assigurazzjoni fuq il-ħajja

Avviż Legali Importanti

|

31991R2155

Official Journal L 205 , 27/07/1991 P. 0001 - 0001 Finnish special edition: Chapter 6 Volume 3 P. 0086  Swedish special edition: Chapter 6 Volume 3 P. 0086 

		Ir-Regolament tal-Kunsill (KEE) Nru 2155/91ta' l-20 ta' Ġunju 1991li jistipula dispożizzjonijiet għall-applikar ta' l-Artikoli 37, 39 u 40 tal-Ftehim bejn il-Komunità Ekonomika Ewropea u l-Konfederazzjoni Svizzera dwar l-assigurazzjoni diretta għajr l-assigurazzjoni fuq il-ħajjaIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-aħħar sentenza ta' l-Artikoli 57(2) u l-Artikolu 235 tiegħu,Wara li kkunsidra l-proposta mill-Kummissjoni [1],F'kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi Ftehim bejn il-Komunità Ekonomika Ewropea u l-Konfederazzjoni Svizzera dwar l-assigurazzjoni diretta għajr l-assigurazzjoni fuq il-ħajja ġie ffirmat fil-Lussemburgu fl-10 ta' Ottubru 1989;Billi taħt dak il-Ftehim, Kumitat Magħqud għandu jkun stabbilit biex jamministra l-Ftehim, jassigura li dan ikun implimentat kif xieraq u jieħu deċiżjonijiet fiċ-ċirkostanzi li dan jipprovdi għalihom; billi r-rappreżentanti tal-Komunità dwar il-Kumitat Magħqud għandhom ikunu nnominati u għandhom jiġu adottati dispożizzjonijiet partikolari li jikkonċernaw id-determinazzjoni tal-pożizzjonijiet tal-Komunità fil-Kumitat,ADOTTA DAN IR-REGOLAMENT:L-Artikolu 1Il-Komunità għandha tkun irrappreżentata fil-Kumitat Magħqud kif ipprovdut fl-Artikolu 37 tal-Ftehim mill-Kummissjoni, megħjuna mir-rappreżentanti ta' l-Istati Membri.L-Artikolu 2Il-pożizzjoni tal-Komunità fil-Kumitat Magħqud għandha tiġi adottata mill-Kunsill li jaġixxi b'maġġoranza kwalifikata fuq proposta mill-Kummissjoni.Fir-rigward ta' l-adozzjoni ta' deċiżjonijiet li għandhom jittieħdu mill-Kumitat Magħqud skond l-Artikoli 37, 39 u 40 tal-Ftehim, il-Kummissjoni għandha tissottometti proposti lill-Kunsill, li għandu jaġixxi permezz ta' maġġoranza kwalifikata.L-Artikolu 3Dan ir-Regolament għandu jidħol fis-seħħ fill-ġurnata wara dik tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fil-Lussemburgu, fl-20 ta' Ġunju 1991.Għall-KunsillIl-PresidentR. Goebbels[1] ĠU C 53, tal-5. 3. 1990, p. 46.[2] ĠU C 72, tat-18. 3. 1991, p. 175, u d-Deċiżjoni tat-12 ta' Ġunju 1991 (għadha m'hijiex ippubblikata fil-Ġurnal Uffiċjali).[3] ĠU C 56, tas-7. 3. 1990, p. 27.--------------------------------------------------